cyanic-selkie/wikianc huggingface dataset:
Πανελλήνια Ομοσπονδία Εκδοτών Βιβλιοπωλών
Δράση
Η Π.Ο.Ε.Β. μέσα από τη δράση της προωθεί και ενισχύει την ελληνική εκδοτική βιομηχανία και ενισχύει το χώρο των πωλήσεων βιβλίων και όσους εργάζονται σε αυτόν. Για την επίτευξη των στόχων της συνεργάζεται με συναφείς φορείς και λαμβάνει συμμετοχή σε διοργανώσεις που πραγματεύονται μείζονα εκδοτικά ζητήματα. Στα πλαίσια των δραστηριοτήτων της εντάσσεται και η συμμετοχή της σε διεθνείς ενώσεις όπως η Ομοσπονδία Ευρωπαίων Βιβλιοπωλών (European Booksellers Federation- EBF) και η Διεθνής Ένωση Εκδοτών (International Publishers Association - IPA) καθώς και σε Διεθνείς Εκθέσεις Βιβλίου και άλλες σχετικές δραστηριότητες.
Εξωτερικοί Σύνδεσμοι
Κατηγορία:Μη κυβερνητικές οργανώσεις Κατηγορία:Ελληνικές Επαγγελματικές Ενώσεις
Κωνσταντίνος Καραπάνος
Ο Κωνσταντίνος Καραπάνος (4 Μαρτίου 1840 - 22 Μαρτίου 1914) ήταν Έλληνας πολιτικός, τραπεζίτης, γαιοκτήμονας και αρχαιολόγος του 19ου αιώνα.
Βιογραφία
Ο Καραπάνος γεννήθηκε στις 4 Μαρτίου 1840 στην Άρτα, η οποία τότε αποτελούσε έδαφος της Οθωμανικής Αυτοκρατορίας, αλλά έλκυε την καταγωγή του από την Ακαρνανία και συγκεκριμένα από τη Ζάβιτσα του Ξηρόμερου. Πατέρας του ήταν ο Γεράσιμος Καραπάνος (επιστάτης των κτημάτων του Οθωμανού Μουσταφά Ναϊλί πασά) και παππούς του ο πολιτικός και συνονόματος Κωνσταντίνος Καραπάνος. Ο Καραπάνος ήταν μεγάλος τσιφλικάς της περιοχής της Άρτας, αγοράζοντας από τους Τούρκους χωριά της Άρτας και των Τζουμέρκων. . Επέβαλε μεγάλους φόρους σε όλους του αγρότες που ζούσαν εκεί και προσπάθησε να εδραιώσει την κυριαρχία του χρησιμοποιώντας την πολιτική και εξαγοράζοντας πρακτικά την εκλογή του σε βουλευτικά αξιώματα. Είναι γνωστή η φράση «Ο Τούρκος έφυγε, ο Καραπάνος έμεινε» που οι κάτοικοι της περιοχής της Άρτας χρησιμοποιούσαν για τον δυνάστη.
Τις εγκύκλιες σπουδές του τις έκανε στα Ιωάννινα και στην Κέρκυρα και στη συνέχεια σπούδασε νομικά στο πανεπιστήμιο της Αθήνας και οικονομολογία στο Παρίσι. Στη γαλλική πρωτεύουσα διορίστηκε το 1861 υπάλληλος της οθωμανικής πρεσβείας, καθότι υπήκοος της Οθωμανικής Αυτοκρατορίας και αργότερα χρημάτισε γραμματέας της Γενικής Εταιρείας του Οθωμανικού Κράτους. Το 1864 μετέβη στην Κωνσταντινούπολη, όπου άσκησε το επάγγελμα του τραπεζίτη.
Στη συνέχεια ασχολήθηκε με την αρχαιολογία. Με άδεια της τουρκικής κυβέρνησης και δικά του έξοδα, διεξήγαγε ως αρχαιολόγος ανασκαφές στην περιοχή της αρχαίας Δωδώνης το διάστημα 1875-1877 όπου ανακάλυψε τα ερείπια της αρχαίας πόλης και το μαντείο της. Την πλούσια αρχαιολογική του συλλογή τη δώρισε στο Εθνικό Αρχαιολογικό Μουσείο.
Το 1882, ένα χρόνο μετά την προσάρτηση της Άρτας στο ελληνικό κράτος, εξελέγη για πρώτη φορά βουλευτής Άρτης, υποψήφιος με το κόμμα του Κουμουνδούρου και ανέλαβε υπουργός σε διάφορες κυβερνήσεις. Εκλέχτηκε πολλές φορές βουλευτής στην επαρχία Άρτας, συγκεκριμένα 11 συνεχόμενες φορές, από το 1882 έως το 1910. Αποχωρώντας από το κόμμα του Κουμουνδούρου προσχώρησε σε αυτό του Τρικούπη, αλλά διαφωνώντας με την πολιτική του, προσχώρησε στη συνέχεια σε αυτό του Δηλιγιάννη. Το 1887 δημιούργησε δικό του κόμμα, το Προοδευτικόν όπως ονομάστηκε, το οποίο μετά λίγους μήνες διαλύθηκε. Υπήρξε υπουργός Οικονομικών το 1890, υπουργός Ναυτικών το 1902 και 1903 και Δικαιοσύνης το διάστημα 1904-1905.
Σαν Μιγκέλ ντε Τουκουμάν
Το Σαν Μιγκέλ ντε Τουκουμάν (San Miguel de Tucumán), γνωστό απλά ως Τουκουμάν, είναι πρωτεύουσα της επαρχίας της Αργεντινής Τουκουμάν. Βρίσκεται στην βόρεια Αργεντινή και είναι η σημαντικότερη πόλη στη βόρεια Αργεντινή. Σύμφωνα με την απογραφή του 2001 έχει 527.607 κατοίκους και η μητροπολιτική περιοχή της έχει 763.460 κατοίκους. Η πόλη είναι χτισμένη στις δυτικές όχθες του Ρίο Σαλί (ή Ρίο Ντούλσε) και εκτείνεται μέχρι την οροσειρά Σιέρρα ντε Σαν Χαβιέρ, που είναι τμήμα της οροσειράς Ακονκίχα (Aconquija).
Η πόλη αρχικά ιδρύθηκε το 1565 από τον Ντιέγο ντε Βιγιαρρόελ στο Ιμπατίν, κοντά στην σημερινή πόλη Μοντέρος και περίπου 60 χιλιόμετρα από την σημερινή θέση της πόλης. Η πόλη μεταφέρθηκε στην σημερινή θέση (Λα Τόμα) το 1685. Η ρυμοτομία της πόλης είναι κλασσική της ρυμοτομίας των πόλεων της Λατινικής Αμερικής του 16ου και 17ου αιώνα, με οικοδομικά τέτραγωνα 7 επί 7 στο Ιμπαντίν και 9 επί 9 με μια κεντρική πλατεία στην Λα Τόμα. Το συμβούλιο και οι εκκλησίες βρίσκονταν στην περίμετρο.
Τις 21 Σεπτεμβρίου 1812 δόθηκε για την υπεράσπιση της πόλης η Μάχη του Τουκουμάν. Η διακήρυξη της Ελευθερίας της Αργεντινής εγκρίθηκε το τις 9 Ιουλίου 1816 από την βουλή του Τουκουμάν, ένα συμβούλιο που συνεδρίαζε στην πόλη. Το μέρος όπου συνεδρίαζε, η Κάσα ντε Τουκουμάν είναι σήμερα εθνικό μνημείο της Αργεντινής. Στα τέλη του 19ου αιώνα εγκαταστάθηκαν στην περιοχή Ισπανοί, Άραβες, Εβραίοι και Ιταλοί μετανάστες. Στις αρχές του 20ού αιώνα δόθηκαν 400 εκτάρια για αστικά πάρκα στα πρότυπα του Λονδίνου και του Παρισιού. Μέσα στα επόμενα 40 χρόνια ο πληθυσμός της πόλης διπλασιάστηκε και άρχισαν να κατασκευάζονται ουρανοξύστες.
Στην πόλη λειτουργεί διεθνές αεροδρόμιο και είναι έδρα του Εθνικού Πανεπιστημίου του Τουκουμάν.
Παραπομπές
Κατηγορία:Πόλεις της Αργεντινής
Κωνσταντίνος Καραπάνος
Πηγές
Κατηγορία:Βουλευτές Άρτας Κατηγορία:Έλληνες αρχαιολόγοι Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Ναυτικών Κατηγορία:Έλληνες υπουργοί Οικονομικών Κωνσταντινος
Δημήτρης Παπαγερίδης
Ο Δημήτρης Παπαγερίδης (19 Απριλίου 1986) είναι Έλληνας πρωταθλητής της άρσης βαρών.
Βιογραφία
Γεννήθηκε στις Σέρρες στις 19 Απριλίου 1986 και ζυγίζει 137 κιλά. Είναι γνωστός ως ο "Έλληνας Γίγαντας" και αναδείχθηκε πρωταθλητής κόσμου στους εφήβους το 2005 και στις 3 κατηγορίες, ζετέ, αρασέ και σύνολο. Το 2006 ήταν έκτος στην παγκόσμια κατάταξη στην κατηγορία των εφήβων. Εξάλλου, κατέκτησε συνολικά έξι μετάλλια στα πρωταθλήματα Ευρώπης εφήβων το 2004 και 2005.
Επίσης κατέχει πολλές επιδόσεις στην κατηγορία υπερβαρέων βαρών. Στην κατηγορία των +105 κιλών, πέτυχε νέο ατομικό ρεκόρ (192 κιλά στο αρασέ και 230 κιλά στο ζετέ), στις 22 Απριλίου 2007, στη διάρκεια του Ευρωπαϊκού Πρωταθλήματος Ανδρών, στη Σόφια και κατέκτησε το χάλκινο μετάλλιο.
Παραπομπές
Παπαγεριδης Δημητρης Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Άγιος Ηλίας Ήλιδας Ηλείας
Για συνώνυμους οικισμούς στην Ελλάδα δείτε το λήμμα: Άγιος Ηλίας (αποσαφήνιση)
Για συνώνυμους οικισμούς στην Ηλεία: Άγιος Ηλίας Ηλείας
Ο Άγιος Ηλίας είναι πεδινό χωριό της Ηλείας στην Περιφερειακή Ενότητα Ηλείας  σε υψόμετρο 96 μέτρα.
Γεωγραφία - Ιστορία
Ο Άγιος Ηλίας βρίσκεται δυτικά και δίπλα στην τεχνητή λίμνη του Πηνειού, σε απόσταση 26 χλμ. ΒΑ. της Αμαλιάδας (μέσω Χαβαρίου). Βόρεια είναι το Κέντρο, βορειοδυτικά ο Κολοκυθάς και νότια ο Καλαθάς. Το χωριό είναι κτισμένο σε λοφώδες έδαφος και έχει υγρό κλίμα. Οι κάτοικοί του ασχολούνται κυρίως με τη γεωργία αν και με την κατασκευή του φράγματος Πηνειού οι περισσότερες καλλιεργήσιμες εκτάσεις τους πλημμύρισαν. Δυτικά του χωριού είναι η Ιερά μονή Μεταμόρφωσης του Σωτήρος γνωστή με το όνομα Σωτηρούλα. Είναι κτισμένη σε πλάτωμα με υψόμετρο περίπου 250 μέτρα και υπήρξε μετόχι της Μονής Ιβήρων του Αγίου Όρους.
Ονομασία - Διοικητικά
Το χωριό οφείλει το όνομά του από τον Ιερό Ναό του Αγίου Ηλία που βρίσκεται στη νότια είσοδό του. Αναφέρεται επίσημα, μετά την απελευθέρωση, το 1835 με την παλιά του ονομασία Αηλιάδες να ορίζεται έδρα του τότε δήμου Πηνειΐων, ενώ το 1920 το όνομά του διορθώθηκε σε Άγιος Ηλίας, ενώ το 1924 με το ΦΕΚ 251Α - 07/10/1924 ορίστηκε έδρα της κοινότητας Αγίου Ηλία Πηνηίων. Σύμφωνα με το Σχέδιο Καλλικράτης αποτελεί την τοπική κοινότητα Αγίου Ηλία Πηνηίων που υπάγεται στη δημοτική ενότητα Αμαλιάδος του Δήμου Αμαλιάδος και σύμφωνα με την απογραφή 2011 έχει πληθυσμό 302 κατοίκους. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 3,127 χμ² (2011).
Πηγές
Κατηγορία:Χωριά του νομού Ηλείας Κατηγορία:Δήμος Ήλιδας
Επιχείρηση Kiryu
Το Επιχείρηση Kiryu (ιαπωνικά: ゴジラ×メカゴジラ, Χέπμπορν: Gojira tai Mekagojira) είναι ιαπωνική ταινία επιστημονικής φαντασίας του σκηνοθέτη Masaaki Tezuka. Είναι η εικοστή έκτη ταινία της σειράς Γκοτζίλα. Σε αντίθεση με μεγάλο μέρος των ταινιών της Millennium, της τρίτης κινηματογραφικής περιόδου του Γκοτζίλα, η ταινία αγνοεί όλες τις προηγούμενες ταινίες της σειράς και ακολουθεί μόνο το κλασσικό Γκοτζίλα του 1954.
Φραγκλίνος Ρούζβελτ
Ο Φράνκλιν Ντελέινο Ρούζβελτ ή Ρούσβελτ (Franklin Delano Roosevelt, 30 Ιανουαρίου 1882 - 12 Απριλίου 1945) ήταν Αμερικανός πολιτικός, που διετέλεσε 32ος πρόεδρος των Ηνωμένων Πολιτειών της Αμερικής. Συχνά αναφέρεται στα αγγλικά με τα αρχικά του ονόματός του, FDR. Υπήρξε πρόεδρος κατά το μεγαλύτερο μέρος της Μεγάλης Ύφεσης και του  Δεύτερου Παγκόσμιου Πολέμου. Θεωρείται από πολλούς ένας από τους σημαντικότερους Προέδρους των Ηνωμένων Πολιτειών, μαζί με τον Τζορτζ Ουάσινγκτον και τον Αβραάμ Λίνκολν.
Επιχείρηση Kiryu
Κυκλοφορία
Η ταινία κυκλοφόρησε επίσημα σε DVD από την Sony Pictures τον Μάρτιο του 2004.
Φραγκλίνος Ρούζβελτ
Βιογραφία
Γεννήθηκε στη Νέα Υόρκη και ήταν γιος του Τζέημς Ρούζβελτ, επιχειρηματία και γόνου καλής οικογένειας της Νέας Υόρκης, και της Σάρα Ντελέινο. Σπούδασε οικονομικά στο πανεπιστήμιο του Χάρβαντ και στο πανεπιστήμιο Κολούμπια.
Επιχείρηση Kiryu
Συνέχειες
Την ταινία ακολούθησε μια συνέχεια με τίτλο Γκοτζίλα: Τόκυο SOS.
Φραγκλίνος Ρούζβελτ
Βιογραφία
Το 1910 ασχολήθηκε για πρώτη φορά με την πολιτική. Αρχικά εκλέχτηκε γερουσιαστής και το 1913 διορίστηκε υφυπουργός Ναυτικών. Το 1920 έθεσε υποψηφιότητα για αντιπρόεδρος των Ηνωμένων Πολιτειών, αλλά ηττήθηκε. Τον Αύγουστο του 1921 προσβλήθηκε από βαριάς μορφής πολιομυελίτιδα, η οποία τον άφησε ημιπαράλυτο. Το 1928 εκλέχτηκε κυβερνήτης της πολιτείας της Νέας Υόρκης και το 1930 επανεξελέγη, βοηθώντας να πέσει η διεφθαρμένη πολιτική οργάνωση Τάμανι Χολ, που έλεγχε την πολιτεία για τρεις αιώνες. Εκείνη την περίοδο ο μεγαλύτερος επικριτής του Ρούζβελτ ήταν ο φασίστας πολιτικός Χιούι Λονγκ. Το 1932 πήρε το χρίσμα του Δημοκρατικού Κόμματος ως υποψήφιος για την προεδρία των ΗΠΑ και κέρδισε με μεγάλη πλειοψηφία τις εκλογές του ιδίου έτους. Ανέλαβε τα καθήκοντα του Προέδρου το 1933 και επανεξελέγη το 1936, το 1940 και το 1944. Μια από τις πρώτες κινήσεις του ήταν να υπογράψει για τη λήξη της Ποτοαπαγόρευσης. Την προεδρεία του Ρούζβελτ χαρακτήρισαν η αντιμετώπιση της οικονομικής κρίσης του 1929 και του Β΄ Παγκόσμιου Πόλεμου. Ο ίδιος θέσπισε μια σειρά από οικονομικά μέτρα ως άμεση απάντηση στην Ύφεση. Μαζί με τον Ουίνστον Τσώρτσιλ, τον Τσιανγκ Κάι Σεκ και τον Ιωσήφ Στάλιν, ο Ρούζβελτ έπαιξε μεγάλο ρόλο στην ηγεσία των Συμμαχικών Δυνάμεων και στην αντιμετώπιση των  Δυνάμεων του Άξονα.
Επιχείρηση Kiryu
Εξωτερικοί Σύνδεσμοι
Κατηγορία:Ιαπωνικές ταινίες Κατηγορία:Ταινίες του 2002 Κατηγορία:Ιαπωνόφωνες ταινίες Κατηγορία:Ταινίες παραγωγής Toho Κατηγορία:Ιαπωνικές ταινίες επιστημονικής φαντασίας Κατηγορία:Ιαπωνικές θρίλερ ταινίες Κατηγορία:Ιαπωνικές ταινίες δράσης Κατηγορία:Godzilla (ταινίες)
Φραγκλίνος Ρούζβελτ
Υστεροφημία και κληρονομιά
Ο Ρούζβελτ θεωρείται ευρέως ως μια από τις πιο σημαντικές προσωπικότητες στην ιστορία των Ηνωμένων Πολιτειών, καθώς και μία από τις πιο σημαντικές προσωπικότητες του 20ού αιώνα. Οι ιστορικοί συχνά κατατάσσουν τους Ρούζβελτ, Τζορτζ Ουάσινγκτον και Αβραάμ Λίνκολν ως τους τρεις σημαντικότερους προέδρους. Αναλογιζόμενος την προεδρία του Ρούζβελτ, "που έφερε τις Ηνωμένες Πολιτείες μέσα από την Μεγάλη Ύφεση και τον Β' Παγκόσμιο Πόλεμο σε ένα ευημερούμενο μέλλον", ο βιογράφος του δήλωσε το 2007, "Ανυψώθηκε από μια αναπηρική καρέκλα για να σηκώσει το έθνος στα γόνατά του".
Παρόλα αυτά, ο Ρούζβελτ έμεινε αμφιλεγόμενος σε αρκετές κοινότητες των Ηνωμένων Πολιτειών. Η εσωτερική οικονομική πολιτική του, αν και βοήθησε πολύ την  Αμερική να ανταπεξέλθει κατά τη διάρκεια της Ύφεσης, είχε και αρκετά μειονεκτήματα, σύμφωνα με πολλούς ιστορικούς. Ακόμα, οι πολλές εξωσυζυγικές σχέσεις του Ρούζβελτ είναι αντικείμενο κριτικής απέναντί του ακόμα και σήμερα.
Παραπομπές
Κατηγορία:Πρόεδροι των ΗΠΑ Κατηγορία:Αμερικανοί του Β΄ Παγκοσμίου Πολέμου Κατηγορία:Πολιτικοί του Β΄ Παγκοσμίου Πολέμου Φραγκλίνος Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Κυβερνήτες της Νέας Υόρκης Κατηγορία:Πρόσωπο της Χρονιάς (περιοδικό Time) Κατηγορία:Αμερικανοί φιλοτελιστές
Νταρ
Γενικά
Η Νταρ που το όνομά της προέρχεται από παλαιότερη ονομασία Ντάρα Ναγκάρα (= Πόλη του σπαθιού), είναι ιδιαίτερα γραφική, κτισμένη επί οροπεδίου, σε υψόμετρο 560 μ., γύρω από την οποία εκτείνονται λίμνες και πλούσια βλάστηση, έχοντας πλούσια ιστορία. Κατά τον 10ο αιώνα ήταν η σπουδαιότερη πόλη της ευρύτερης περιοχής. Παλαιότερα αποτελούσε πρωτεύουσα ομώνυμου κράτους, Μαχαρανάτου, υποτελές των Βρετανικών Ινδιών υπαγόμενο στη διοίκηση των Ενωμένων Επαρχιών. Εκτός από τα δυτικά και νότια τείχη της που ανάγονται στον 9ο αιώνα, υφίστανται πλείστα κτίρια και ναοί ινδουιστών και μουσουλμάνων με πολιτιστική και ιστορική σημασία. Το ειδυλλιακό περιβάλλον της περιοχής έχει καταστήσει την πόλη σε φολκλορικό κέντρο έθνικ μουσικής και χορού. Χαρακτηριστικά είναι τα φεστιβάλ της Νταρ που διοργανώνονται κατ΄ έτος.
Εξωτερικοί σύνδεσμοι
Κατηγορία:Πόλεις της Ινδίας
Ευρωπαϊκό Πρωτάθλημα Ποδοσφαίρου 1988
Το Ευρωπαϊκό Πρωτάθλημα Ποδοσφαίρου 1988 ήταν η 8η οργάνωση Ευρωπαϊκού πρωταθλήματος, μία διοργάνωση που πραγματοποιείται κάθε τέσσερα χρόνια. Η διοργανώτρια χώρα ήταν η Δυτική Γερμανία. Οι αγώνες πραγματοποιήθηκαν μεταξύ 10 Ιουνίου και 25 Ιουνίου και νικήτρια αναδείχθηκε η εθνική ομάδα της Ολλανδίας νικώντας στον τελικό την Σοβιετική Ένωση με σκορ 2-0. Ο τελικός πραγματοποιήθηκε στο Ολυμπιακό στάδιο του Μονάχου. Πρώτος σκόρερ αναδείχθηκε ο Μάρκο Βαν Μπάστεν με 5 γκολ. Συνολικά στην διοργάνωση συμμετείχαν οκτώ ομάδες και για πρώτη φορά συμμετείχε η Ιρλανδία
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 1988 Κατηγορία:Διεθνείς ποδοσφαιρικές διοργανώσεις στη Γερμανία
Αλέξανδρος Σπανορρήγας
Ο Αλέξανδρος Σπανορρήγας (1921-1997), του Αθανασίου, ήταν Έλληνας οικονομολόγος και πολιτικός. Υπηρέτησε ως βουλευτής Κορινθίας από το 1963 ως το 1967 και ως υφυπουργός.
Πολιτική σταδιοδρομία
Σπούδασε οικονομικά στην Αθήνα και ήταν οικονομολόγος. Εξελέγη για βουλευτής Κορινθίας με την Ένωση Κέντρου το 1963 και το 1964. Μεταπολιτευτικά, ήταν ξανά υποψήφιος βουλευτής ως ανεξάρτητος χωρίς να συγκεντρώσει ψήφους. Στην κυβέρνηση Γεωργίου Παπανδρέου υπηρέτησε ως υφυπουργός Εμπορίου (αντικατέστησε τον Νικόλαο Κουντούρη) από τις 6 Ιανουαρίου 1965 ως τις 15 Ιουλίου 1965.
Πέθανε σε ηλικία 76 ετών και κηδεύτηκε από τον ιερό ναό Αγίου Λαζάρου του Πρώτου Νεκροταφείου Αθηνών στις 21 Ιουνίου 1997. Κατέλιπε μία κόρη.
Παραπομπές
Κατηγορία:Βουλευτές Κορινθίας Κατηγορία:Έλληνες οικονομολόγοι Κατηγορία:Έλληνες υφυπουργοί Εμπορίου Κατηγορία:Βουλευτές εκλεγμένοι με την Ένωση Κέντρου
Πριαπισμός
Πριαπισμός είναι πάθηση που εκδηλώνεται ως μη υποχωρούσα, παρατεταμένη επώδυνη στύση, η οποία δε σχετίζεται απαραίτητα με σεξουαλική διέγερση. Ο όρος προέρχεται από τον θεό της ελληνικής μυθολογίας, Πρίαπο, ο οποίος ήταν θεός της γονιμότητας και των ανδρικών γεννητικών οργάνων.
Η νόσος μπορεί να παρατηρηθεί σε άτομα, τα οποία πάσχουν από δρεπανοκυτταρική αναιμία, λευχαιμία, βλάβες του νωτιαίου μυελού, να εκδηλωθεί μετά από τραύμα ή αρτηριοφλεβώδη επικοινωνία. Ενίοτε, μπορεί να είναι και φαρμακευτικής αιτιολογίας, όπως, από συριγγώδη έγχυση φαρμάκων, τα οποία προκαλούν στύση. Ορισμένες φορές, η αιτιολογία είναι άγνωστη και η νόσος αναφέρεται ως ιδιοπαθής.
Στην περίπτωση της δρεπανοκυτταρικής αναιμίας, ο πριαπισμός προκαλείται εξαιτίας ανοξίας και δρεπάνωσης όταν, συνήθως, αποφράσσονται μικρά αγγεία. Στην αρτηριοφλεβώδη επικοινωνία, υπάρχει αυξημένη παροχή αίματος και ο πριαπισμός υποχωρεί μετά από ενδοαρτηριακό εμβολισμό.
Κατηγορία:Παθήσεις του πέους Κατηγορία:Σεξουαλική υγεία Κατηγορία:Επείγοντα ιατρικά περιστατικά
Snake Bite Love
Snake Bite Love είναι ο τίτλος του 14ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 3 Μαρτίου 1998 μέσω της δισκογραφικής εταιρείας "CMC International".
Ιστορία του δίσκου
Στο τέλος της χρονιάς, ηχογράφησαν τον επόμενο δίσκο τους, ο οποίος κυκλοφόρησε με την ονομασία "Snake Bite Love" στις αρχές Μαρτίου του 1998, ανεβαίνοντας στο γερμανικό και σουηδικό Top-50. Ο δίσκος έλαβε μέτριες κριτικές και θεωρείται ως ένας από τους λιγότερο βαρείς δίσκους του συγκροτήματος. Σε αυτό συνετέλεσε και η μπαλάντα "Dead and Gone", την οποία έγραψε ο Lemmy επηρεασμένος από το θάνατο της φίλης του Γουέντι Ο. Ουίλιαμς, πρώην τραγουδίστριας των Plasmatics. Το εξώφυλλο του άλμπουμ είναι για άλλη μια φορά δημιουργία του Τζο Πετάνιο και η παραγωγή έγινε από τον Χάουαρντ Μπένσον, σε συνεργασία με το συγκρότημα.
Η περιοδεία για την προώθηση του δίσκου ξεκίνησε στις 3 Απριλίου 1998 από το "Universal Amphitheatre" του Λος Άντζελες, με το συγκρότημα να δίνει 25 συναυλίες τον Μάιο, στην Ευρώπη. Άλλες είκοσι εμφανίσεις ακολούθησαν στη Βόρεια Αμερική από τις 3 Ιουλίου μέχρι τις 2 Αυγούστου, για να συνεχίσουν με τέσσερα φεστιβάλ στη Γαλλία και το Βέλγιο, τον Αύγουστο. Μία μεγάλη ευρωπαϊκή περιοδεία ξεκίνησε στις 4 Οκτωβρίου 1998 από το Σαουθάμπτον, η οποία ολοκληρώθηκε μετά από 32 εμφανίσεις στις 29 Νοεμβρίου. Η συγκεκριμένη περιοδεία πέρασε από τη Μεγάλη Βρετανία, το Βέλγιο, τη Νορβηγία, τη Σουηδία και τη Γερμανία, για να ολοκληρωθεί με δύο συναυλίες στην Αθήνα και άλλη μία στη Θεσσαλονίκη. Κατά τη διάρκεια της περιοδείας, συμπεριέλαβαν στις ζωντανές τους εμφανίσεις τα τραγούδια "Take the Blame", "Snake Bite Love" και "Love for Sale" από το τελευταίο τους άλμπουμ.
Τραγούδια
1. Love for Sale (Kilmister, Campbell, Dee) - 4:52
2. Dogs of War (Kilmister, Campbell, Dee) - 3:38
3. Snake Bite Love (Kilmister, Campbell, Dee) - 3:30
5. Take the Blame (Kilmister, Campbell, Dee) - 4:03
6. Dead and Gone (Kilmister, Campbell, Dee) - 4:18
7. Night Side (Kilmister, Campbell, Dee) - 3:37
8. Don't Lie to Me (Kilmister) - 3:59
9. Joy of Labour (Kilmister, Campbell, Dee) - 4:52
10. Desperate for You (Kilmister, Campbell, Dee) - 3:27
11. Better Off Dead (Kilmister, Campbell, Dee) - 3:42
Θέσεις τσαρτ
Snake Bite Love (άλμπουμ)
Επίσημη κυκλοφορία: 3 Μαρτίου 1998
Τα μέλη του συγκροτήματος
Το "Snake Bite Love" ηχογραφήθηκε από τους εξής μουσικούς:
Ώρα της Σιντζιάνγκ
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hotel_clocks_in_Xinjiang.jpg|μικρογραφία|Ρολόγια ξενοδοχείων στη Σιντζιάνγκ, που δείχνουν την ώρα της Μόσχας, του Πεκίνου και της Σιντζιάνγκ. Η Ώρα της Σιντζιάνγκ (Κινέζικα: 新疆时间, Πίνγιν: Xīnjiāng shíjiān), επίσης γνωστή ως Ώρα του Ουρούμτσι (Κινέζικα: 乌鲁木齐时间; πίνγιν: Wūlǔmùqí Shíjiān), έχει οριστεί λόγω της γεωγραφικής της θέσης στο δυτικότερο τμήμα της Κίνας. Η αντιστάθμιση χρόνου είναι UTC + 06: 00, δύο ώρες πίσω από το Πεκίνο, και τη μοιράζεται με το Κιριγκιστάν και το μεγαλύτερο μέρος του Καζακστάν. Είναι ένα από τα δύο χρονικά πρότυπα, μαζί με την Ώρα Πεκίνου, που χρησιμοποιείται παράλληλα στη Σιντζιάνγκ της Κίνας.
Ιστορία
Η Ώρα της Σιντζιάνγκ έχει καταργηθεί και αποκατασταθεί πολλές φορές, ειδικά κατά την περίοδο της δεκαετίας του 1970 και του 1980. Τον Φεβρουάριο του 1986, η κινεζική κυβέρνηση ενέκρινε τη χρήση της Ώρας της Σιντζιάνγκ ( UTC + 06:00) στη Σιντζιάνγκ για πολιτικούς σκοπούς, ενώ οι τομείς των σιδηροδρόμων, των αερομεταφορών και των τηλεπικοινωνιών έπρεπε να συνεχίσουν τη λειτουργία τους σύμφωνα με την Ώρα Πεκίνου. Ωστόσο, η απόφαση είχε απορριφθεί από τον τοπικό πληθυσμό εθνικών Χαν και ορισμένες περιφερειακές κυβερνήσεις όπου κυριαρχούσαν Χαν.
Χρήση
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Map_of_China_Xinjiang.svg|μικρογραφία|100x100εσ|Η τοποθεσία της Σιντζιάνγκ στην Κίνα Επί του παρόντος, η ζώνη ώρας που χρησιμοποιείται στη Σιντζιάνγκ διαιρείται κατά προσέγγιση στο εθνοτικό χάσμα, με τον μεγαλύτερο πληθυσμό εθνικών Χαν στην περιοχή να ακολουθεί την ώρα του Πεκίνου, και τον μεγαλύτερο πληθυσμό εθνικών Ουιγούρων, καθώς και πληθυσμό ορισμένων άλλων εθνικών στην περιοχή να ακολουθούν την Ώρα της Σιντζιάνγκ. Ορισμένες τοπικές αρχές χρησιμοποιούν τώρα και τα δύο πρότυπα χρόνου ταυτοχρόνως. Η συνύπαρξη δύο ζωνών ώρας εντός της ίδιας περιοχής έχει προκαλέσει κάποια σύγχυση μεταξύ του τοπικού πληθυσμού, ιδίως όταν συμβαίνουν διαφυλετικές επικοινωνίες, και όποτε αναφέρεται μια ώρα, είναι απαραίτητο είτε να διευκρινιστεί ρητά εάν η ώρα είναι Ώρα Σιντζιάνγκ ή Ώρα Πεκίνου, ή να μετατραπεί η τιμή της ώρας ανάλογα με την εθνικότητα του «δέκτη», προκειμένου να αποφευχθεί η σύγχυση μεταξύ των δύο χρονικών προτύπων. Το πρότυπο διπλού χρόνου είναι ιδιαίτερα παρατηρήσιμο στην τηλεόραση της Σιντζιάνγκ, η οποία προγραμματίζει το κινεζικό της κανάλι σύμφωνα με την ώρα του Πεκίνου και τα ουιγούρικα και καζακστανικά κανάλια σύμφωνα με την ώρα της Σιντζιάνγκ. Ορισμένοι εθνικοί πληθυσμοί Χαν στη Σιντζιάνγκ μπορεί να μην γνωρίζουν την ύπαρξη της Ώρας Σιντζιάνγκ UTC + 06:00, λόγω του γλωσσικού εμποδίου.
Για τον πληθυσμό της Σιντζιάνγκ που χρησιμοποιεί την Ώρα του Πεκίνου αντί για την Ώρα της Σιντζιάνγκ, οι δραστηριότητές τους προγραμματίζονται δύο ώρες αργότερα από τη συνηθισμένη ώρα όπου αυτές οι καθημερινές δραστηριότητες λαμβάνουν χώρα στην Ανατολική Κίνα για να ταιριάζουν με την ώρα ανατολής / δύσης, κάτι που είναι γνωστό ως χρόνος εργασίας / ανάπαυσης στη Σιντζιάνγκ, η οποία αναφέρεται επίσης ως Ώρα της Σιντζιάνγκ ή διαφορά ώρας μεταξύ της Σιντζιάνγκ και της ηπειρωτικής Κίνας.
Το 2014, η Apple κυκλοφόρησε μια ενημέρωση στο λειτουργικό της σύστημα κινητής τηλεφωνίας iOS, η οποία άλλαξε «σιωπηλά» τον προεπιλεγμένο χρόνο για χρήστες στη Σιντζιάνγκ σε Ώρα της Σιντζιάνγκ. Καθώς ορισμένοι χρήστες της περιοχής χρησιμοποιούσαν την ώρα του Πεκίνου στο iOS τους πριν από την ενημέρωση και είχαν θέσει στις συσκευές τους ειδοποίηση σύμφωνα με την Ώρα του Πεκίνου, η σιωπηλή αλλαγή προκάλεσε να ηχήσουν ορισμένοι συναγερμοί αργότερα από το αναμενόμενο, προκαλώντας διαταραχές στην καθημερινή δραστηριότητα την επομένη ημέρα των αλλαγών.
Το 2018, σύμφωνα με το Παρατηρητήριο Ανθρωπίνων Δικαιωμάτων, ένας Ουιγούρος άνδρας συνελήφθη και στάλθηκε σε κέντρο κράτησης επειδή είχε ρυθμίσει το ρολόι του στην Ώρα της Σιντζιάνγκ.
Παραπομπές
Κατηγορία:Ώρα στην Κίνα
Παχώμιος Β΄ Πατέστος
Ο Παχώμιος Β΄ (κατά κόσμον Πατέστος ή Μπατίστας, από το ιταλικό Battista) καταγόταν από τη Λέσβο και διετέλεσε Πατριάρχης Κωνσταντινουπόλεως κατά τα έτη 1584-1585.
Οικογένεια Δερμοκαΐτη
Η Οικογένεια Δερμοκαΐτη ήταν σημαντική οικογένεια αξιωματούχων της Βυζαντινής Αυτοκρατορίας. Μετά το 1453 και την κατάλυση της αυτοκρατορίας το όνομα αναφέρεται Δημοκαΐτης ή Δρομοκάτης ή Δρομοκαΐτης. Το όνομα σημαίνει αυτόν που έχει δέρμα στιγματισμένο με καυτηρίαση, συνήθως από πυρωμένο σίδερο.
Παχώμιος Β΄ Πατέστος
Ήταν άνθρωπος μεγάλης μόρφωσης, λόγιος, και μάλιστα είχε διατελέσει δάσκαλος φιλοσοφίας και μαθηματικών του Σουλτάνου Μωάμεθ Γ΄. Γύρω στο 1580 έγινε εφημέριος του Πατριαρχικού ναού. Ο αδελφός του, ο οποίος ήταν πλούσιος έμπορος, λέγεται ότι δωροδόκησε με 12.000 φλουριά τον Διοικητή της Καισάρειας, προκειμένου να εκλεγεί ο Παχώμιος τοπικός μητροπολίτης. Αυτό συνέβη γύρω στο 1583 ή 1584, αλλά ο Πατριάρχης Ιερεμίας Β΄, λόγω προσωπικής αντιπαλότητας, ενώ είχε εκλεγεί Μητροπολίτης Καισαρείας, δεν τον χειροτόνησε. Όταν ο Ιερεμίας Β΄ καθαιρέθηκε, με προσωπικές ενέργειες του Σουλτάνου Μωάμεθ Γ΄ εξελέγη διάδοχός του ο Παχώμιος στις 22 Φεβρουαρίου 1584. Εκτός από την προσωπική σχέση του με το Σουλτάνο, για την εκλογή του συνετέλεσε και η υπόσχεση που είχε δώσει για αύξηση του ετήσιου φόρου της Εκκλησίας.
Συνεκάλεσε συνοδική διάσκεψη, με τη συμμετοχή του Πατριάρχη Ιεροσολύμων Σωφρόνιου Δ΄, η οποία καταδίκασε το γρηγοριανό ημερολόγιο και εξόρισε τον προηγούμενο Πατριάρχη, Ιερεμία Β΄, επειδή δεν διέκειτο αρνητικά προς αυτό. Ως Πατριάρχης, ο Παχώμιος απέτυχε να εκπληρώσει την υπόσχεσή του για αύξηση του εκκλησιαστικού φόρου προς το Σουλτάνο και δεν κατάφερε να αντιμετωπίσει την κακή οικονομική κατάσταση του Πατριαρχείου, αν και εκποιήθηκαν πολλά εκκλησιαστικά περιουσιακά στοιχεία. Παράλληλα, δεν κατόρθωσε να αντιμετωπίσει τη συνεχή πολεμική του αφοσιωμένου στον Πατριάρχη Ιερεμία Β΄ διακόνου Νικηφόρου, ο οποίος κατέκρινε την εκλογή του Παχώμιου ως παράνομη.
Οικογένεια Δερμοκαΐτη
Πηγές
Δερμοκαιτη
Παχώμιος Β΄ Πατέστος
Κατόπιν, άλλοι Αρχιερείς προσπάθησαν να τον ανατρέψουν, προσφέροντας στο Σουλτάνο Μουράτ Γ΄ το υπερβολικό ποσό των 40.000 φλουριών. Ο Σουλτάνος όμως εισέπραξε το ίδιο ποσό από φίλους του Παχώμιου και τον διατήρησε στη θέση του. Τελικά καθαιρέθηκε στις 26 ή 27 Φεβρουαρίου 1585 από Σύνοδο 16 ιεραρχών, μεταξύ των οποίων και ο Σίλβεστρος Αλεξανδρείας και ο Ιωακείμ Αντιοχείας.
Ένα χρόνο αργότερα απαλλάχτηκε από τις κατηγορίες και του ζητήθηκε μάλιστα να πάει στην Αίγυπτο και στην Κύπρο για να συλλέξει εράνους. Ο ίδιος όμως άλλαξε γνώμη και δεν έφυγε από την Κωνσταντινούπολη, στην οποία παρέμεινε και συνέχισε να δημιουργεί προβλήματα. Έτσι, εξορίστηκε στη Βλαχία, όπου πέθανε.
Πηγές
Κατηγορία:Πατριάρχες Κωνσταντινουπόλεως Κατηγορία:Επίσκοποι του 16ου αιώνα
Συμμετοχή της Ιταλίας στους Χειμερινούς Ολυμπιακούς Αγώνες 1924
Είκοσι τρεις αθλητές από την Ιταλία συμμετείχαν σε τέσσερα αθλήματα στους Χειμερινούς Ολυμπιακούς Αγώνες του 1924 στο Σαμονί της Γαλλίας.
Σημαιοφόρος στην τελετή έναρξης ήταν ο αθλητής του ελκήθρου Λεονάρντο Μπόνζι. Η αποστολή δεν κατάφερε να κατακτήσει κάποιο μετάλλιο σε αυτούς τους Αγώνες.
Εξωτερικοί σύνδεσμοι
Ιταλία Κατηγορία:Αθλητισμός στην Ιταλία
Ορόκλινη
Η Ορόκλινη είναι κοινότητα της επαρχίας Λάρνακας στην Κύπρο. . Από το 2024 θα ανήκει διοικητικά στον Δήμο Λάρνακα.
Σιδηροπενία
Η ανεπάρκεια σιδήρου ή σιδηροπενία είναι η πιο κοινή μορφή διατροφικού ελλείμματος. Στο ανθρώπινο σώμα, ο σίδηρος βρίσκεται σε όλα τα κύτταρα εκτελώντας διάφορες ζωτικές λειτουργίες- μεταφέρει οξυγόνο στους ιστούς από τους πνεύμονες με τη μορφή αιμοσφαιρίνης, χρησιμεύει σαν μεταφορικό μέσο για τα ηλεκτρόνια μέσα στα κύτταρα με τη μορφή κυτοχρωμάτων και σαν αναπόσπαστο κομμάτι ενζυμικών αντιδράσεων σε διάφορους ιστούς. Η ανεπάρκεια σιδήρου μπορεί να εμποδίσει αυτές τις ζωτικές λειτουργίες και να οδηγήσει σε εκδήλωση νόσων και θνησιμότητα.
Ορόκλινη
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Σιδηροπενία
Ο συνολικός σίδηρος στο σώμα είναι περίπου 3.8 γραμμάρια στους άνδρες και 2.3 γραμμάρια στις γυναίκες. Υπάρχουν διάφοροι μηχανισμοί που ελέγχουν τον μεταβολισμό του σιδήρου και προφυλάσσουν από την σιδηροπενία. Ο κύριος ρυθμιστικός μηχανισμός βρίσκεται στον γαστρεντερικό σωλήνα. Όταν η απώλεια του σιδήρου δεν αντισταθμίζεται επαρκώς από τον σίδηρο που λαμβάνουμε τότε μετά από λίγο καιρό, που εξαρτάται από τα αποθέματα σιδήρου του οργανισμού, έχουμε την ανάπτυξη της ανεπάρκειας.
Ορόκλινη
Εξωτερικοί σύνδεσμοι
Κατηγορία:Κοινότητες της Επαρχίας Λάρνακας
Σιδηροπενία
Αίτια
Παρ' όλο που έχουν μελετηθεί γενετικές ανωμαλίες οι οποίες προκαλούν σιδηροπενία σε τρωκτικά, δεν υπάρχουν γνωστές γενετικές διαταραχές του ανθρώπινου μεταβολισμού του σιδήρου οι οποίες να οδηγούν σε σιδηροπενία.
Συμπτώματα
Τα συμπτώματα της σιδηροπενίας μπορεί να εμφανιστούν πριν εξελιχθεί σε σιδηροπενική αναιμία.
Τα συμπτώματά της δεν είναι παθογνωμονικά για την σιδηροπενία (δεν εμφανίζονται δηλαδή αποκλειστικά σε αυτή). Ο σίδηρος είναι απαραίτητος για την ομαλή λειτουργία πολλών ενζύμων, οπότε μπορεί να προκύψει μια μεγάλη γκάμα συμπτωμάτων, είτε σαν δευτερεύουσες επιπτώσεις της αναιμίας είτε σαν κύρια συμπτώματα της ανεπάρκειας. Τα συμπτώματα της σιδηροπενίας περιλαμβάνουν:
Συνέπειες
Η συνεχόμενη σιδηροπενία μπορεί να οδηγήσει σε αναιμία και επιδείνωση του αισθήματος κοπώσεως. Επίσης μπορεί να εμφανιστεί θρομβοκύτωση ή και αυξημένος αριθμός αιμοπεταλίων. Η έλλειψη σιδήρου είναι η αιτία που μερικοί άνθρωποι δεν μπορούν να δωρίσουν αίμα.
Θεραπεία
Πριν εφαρμοστεί οποιαδήποτε θεραπεία πρέπει να υπάρχει ασφαλής διάγνωση της αιτίας που προκαλεί την σιδηροπενία. Όταν η σιδηροπενία διαγνωστεί τότε μπορεί να αντιμετωπιστεί με χορήγηση σκευασμάτων σιδήρου π.χ. δισθενή άλατα σιδήρου όπως ο θειικός σίδηρος.
Κατηγορία:Διατροφικές παθήσεις
Δέντρο
right|thumb|230px|Μια [[καρυδιά (φυτό)|καρυδιά.]] μικρογραφία|Φύλλα Διαφορετικών Δέντρων Το δέντρο είναι πολυετές ξυλώδες φυτό που συνηθέστερα αναπτύσσεται από ένα αυτοστηριζόμενο κορμό ο οποίος στη συνέχεια διακλαδίζεται (όχι απαραίτητα).
Γενικά
Παρόλο που η έννοια του δένδρου ως βλαστικής μορφής από το έδαφος είναι σχεδόν κατανοητή, εντούτοις δεν υφίσταται ακριβής ορισμός του, λόγω της πολύ μεγάλης ποικιλίας που εμφανίζουν τα διάφορα είδη του, εξαρτώμενα κυρίως από τις συνθήκες περιβάλλοντος, π.χ. υψόμετρο, θερμοκρασία, υγρασία κ.λπ.
Η ελάχιστη προδιαγραφή ύψους στην ωριμότητα, σύμφωνα με μερικούς συντάκτες, κυμαίνεται (συμβατικά) από 5 μ. έως 7 μ. Μερικοί συντάκτες θέτουν ένα ελάχιστο της διαμέτρου των κορμών στα 10 εκατ. (περιφέρεια 30 εκατ.).
Τα ξυλώδη φυτά που δεν διαθέτουν αυτές τις προδιαγραφές, χαρακτηρίζονται γενικά θάμνοι, αλλά και αυτό με επιφύλαξη. Σε σύγκριση με τα περισσότερα άλλα φυτά, πόες και θάμνους, τα δέντρα είναι μακρόβια. Μερικά μάλιστα φθάνουν σε ηλικία αρκετών χιλιάδων χρόνων και αναπτύσσονται έως και πάνω από 115 μέτρα σε ύψος.
Σημασία
Τα δέντρα είναι ένα σημαντικό συστατικό του φυσικού τοπίου λόγω της ικανότητάς τους να προλαμβάνουν την διάβρωση και να δημιουργούν καταφύγιο μέσα και κάτω από το φύλλωμά τους. Τα δέντρα διαδραματίζουν επίσης έναν σημαντικό ρόλο στην παραγωγή του οξυγόνου και τη μείωση του διοξειδίου του άνθρακα στην ατμόσφαιρα, καθώς επίσης και στον μετριασμό των επίγειων θερμοκρασιών. Είναι επίσης στοιχεία στον εξωραϊσμό και τη γεωργία, και για την αισθητική τους αξία και για τις συγκομιδές των οπωρώνων τους (όπως τα μήλα). Το ξύλο από τα δέντρα είναι ένα οικοδομικό υλικό, καθώς επίσης και μια πηγή ενέργειας σε πολλές αναπτυσσόμενες χώρες. Τα δέντρα διαδραματίζουν επίσης έναν ρόλο σε πολλά μυθολογικά έργα. Το 2005 υπήρχαν περίπου 400 δισεκατομμύρια δέντρα στη Γη, περίπου 61 ανά άτομο.
Φύλλα
Κάθε είδος δέντρου έχει διαφορετικό τύπο φύλλων, από τα οποία μπορούμε να καταλάβουμε το είδος του δέντρου. Τα φύλλα μπορεί να έχουν διαφορετικό μέγεθος, σχήμα και χρώμα ανάλογα με το δέντρο στο οποία ανήκουν.
Παραπομπές
Κατηγορία:Δασολογία  Κατηγορία:Μορφολογία φυτών
Λάκκα Συμπολιτείας Αχαΐας
Η Λάκκα είναι ορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Συμπολιτείας Κατηγορία:Δήμος Αιγιαλείας
Έξι Σίγμα
Το Έξι Σίγμα (6σ) ορίζεται ως μία οργανωμένη και συστηματική μέθοδος με στόχο τη βελτίωση της στρατηγικής διαδικασίας και την ανάπτυξη νέων προϊόντων και υπηρεσιών σε έναν οργανισμό. Βασίζεται σε στατιστικές μεθόδους και η επιστημονική μέθοδος εφαρμόζεται για να γίνουν ουσιαστικές μειώσεις στα ποσοστά ελαττωμάτων ώστε να φτάνουν στο αποδεκτό επίπεδο που καθορίζει ο πελάτης.
Το 6σ είναι ένα πρόγραμμα βελτίωσης της ποιότητας που έχει ως στόχο τη μείωση του αριθμού των ελαττωματικών προϊόντων, σε 3,4 τεμάχια ανά εκατομμύριο. Χρησιμοποιεί την κανονική κατανομή και την ισχυρή σχέση μεταξύ μη συμμορφούμενων προϊόντων και την απόδοση προϊόντος ,την αξιοπιστία, την απογραφή, το πρόγραμμα παραγωγής κ.λπ. Δίνει έμφαση στον έξυπνο συνδυασμό της σοφίας ενός οργανισμού με αποδεδειγμένα στατιστικά εργαλεία για τη βελτίωση τόσο της αποδοτικότητας όσο και της αποτελεσματικότητας του οργανισμού, όταν πρόκειται για την κάλυψη των αναγκών των πελατών. Ο απώτερος στόχος δεν είναι μόνο η βελτίωση των παραπάνω, αλλά και το οικονομικό όφελος για τον πελάτη και τον κατασκευαστή. μικρογραφία| Σύμβολο Έξι Σίγμα
Ετυμολογία
Το όνομα του Σίγμα προέρχεται από το ελληνικό αλφάβητο και με βάση τους όρους ελέγχου ποιότητας, το Σίγμα (σ) χρησιμοποιείται παραδοσιακά για τη μέτρηση της τυπικής απόκλισης σε μια διαδικασία ή στην έξοδο της. Στην ορολογία του Έξι Σίγμα, το «επίπεδο Σίγμα» συμβολίζει την απόδοση μιας εταιρείας. Ειδικότερα, το επίπεδο Έξι Σίγμα αναφέρεται σε 3,4 ελαττώματα ανά εκατομμύριο ευκαιρίες δηλαδή, Defects Per Million Opportunities (DPMO), ή δηλαδή, να έχουμε μια διαδικασία που παράγει μόνο 3,4 ελαττώματα ανά κάθε εκατομμύριο παραγόμενα προϊόντα.
Ιστορία
Το Έξι Σίγμα ως πρότυπο μέτρησης στην μεταβλητότητας του προϊόντος μπορεί να θεωρηθεί ότι έχει εντοπιστεί από τη δεκαετία του 1920 όταν ο Walter Shewhart έδειξε ότι τρία σίγμα από το μέσο είναι το σημείο όπου η διαδικασία απαιτεί διόρθωση. Στη δεκαετία του εβδομήντα, μια ιαπωνική εταιρεία ανέλαβε ένα εργοστάσιο παραγωγής εξαρτημάτων για τηλεοράσεις της Motorola στις Ηνωμένες Πολιτείες. Η βελτίωση των σφαλμάτων στην παραγωγή ήταν εμφανής λόγω της επίδρασης που είχε η αναγνώριση των ελαττωματικών και η διόρθωση αυτών στην ποιότητα των προϊόντων. Ο Μπιλ Σμιθ το 1985, ο μηχανικός της Motorola συνέταξε μια έκθεση στην οποία εξήγησε ότι εάν τα προϊόντα παράγονται με άψογη διαδικασία, μπορεί να προληφθεί η παραλαβή μη βέλτιστων προϊόντων από τον πελάτη.
Η μέθοδος 6σ είναι μια ιδέα που δημιουργήθηκε από τη Motorola Inc. στις ΗΠΑ την δεκαετία του 1980. Εκείνη την εποχή, αντιμετώπιζαν την απειλή του ιαπωνικού ανταγωνισμού στον κλάδο των ηλεκτρονικών και χρειάστηκε να κάνει δραστικές βελτιώσεις στα επίπεδα ποιότητας. Έτσι, προτάθηκε το Έξι Σίγμα ως προσέγγιση για τη βελτίωση της παραγωγής, της παραγωγικότητας και της ποιότητας, όπως και για τη μείωση του λειτουργικού κόστους.
Στις αρχές της δεκαετίας του 1990, ορισμένες κορυφαίες ηλεκτρονικές εταιρείες όπως η IBM, η DEC και η Texas Instruments ξεκίνησαν την προσέγγιση Έξι Σίγμα. Από το 1995 όταν η General Electric και η Allied Sigma υιοθέτησαν το 6σ ως στρατηγικές πρωτοβουλίες, ακολούθησε μια ταχεία διάδοση της μεθόδου σε μη ηλεκτρονικές βιομηχανίες σε όλο τον κόσμο
Οι συνέπειες του Six Sigma στη βιομηχανία είναι βαθύτατες. Για παράδειγμα, το 1999   η εταιρεία General Electric, ξόδεψε πάνω από μισό δισεκατομμύριο σε πρωτοβουλίες για την εφαρμογή της μεθοδολογίας Έξι Σίγμα και έλαβε πάνω από δύο δισεκατομμύρια το 2006 οφέλη από τη χρήση της.
6σ εργαλεία και μεθοδολογία DMAIC
Η μεθοδολογία επίλυσης προβλημάτων του Έξι Σίγμα DMAIC είναι μία από τις τεχνικές που χρησιμοποιούνται για τη βελτίωση της ποιότητας του προϊόντος. Η μεθοδολογία DMAIC αποσκοπεί στη μείωση των ελαττωμάτων του προϊόντος. Αυτό γίνεται μέσω της διερεύνησης των βασικών αιτίων και ελαττωμάτων παρέχοντας μια λύση για τη μείωση, ή και εξάλειψη, αυτών των ελαττωμάτων. Συγκεκριμένα, στο μοντέλο επίλυσης προβλημάτων και βελτίωσης DMAIC (Define-Measure-Analyze-Improve-Control) υπάρχουν πολλές στατιστικές και εργαλεία βελτίωσης της ποιότητας όπως διάγραμμα fishbone, διάγραμμα Pareto, ανάλυση δυνατοτήτων, ανάλυση συστήματος μέτρησης και σχέδιο ελέγχου.
Αυτή η στρατηγική προσέγγιση αποτελείται από πέντε βασικές φάσεις: ορίζω το πρόβλημα, το μετρώ, το αναλύω, στη συνέχεια βελτιώνω και ελέγχω εκ νέου, η οποία μπορεί επίσης να συμβολιστεί με αρχικά, ως D-M-A-I-C, (Define, Measure, Analyze, Improve, Check).
Η φάση Ορισμού (Define) της μεθοδολογίας του 6σ, στοχεύει στον καθορισμό του έργου βελτίωσης, αναφορικά με τις απαιτήσεις των πελατών και προσδιορίζει την υποκείμενη διαδικασία που χρειάζεται βελτίωση. Το πρώτο βήμα είναι να αναπτυχθεί ένας χάρτης έργου με τις απαραίτητες λεπτομέρειες του, καθώς και τη σύνθεση της ομάδας και του προγράμματος. Αυτό βοηθά τα μέλη της ομάδας να κατανοούν τον στόχο του έργου, τη διάρκεια του έργου, τους πόρους, τους ρόλους και τις ευθύνες των μελών της ομάδας κ.λπ.
Η φάση της Μέτρησης (Measurenent), ασχολείται με την επιλογή των κατάλληλων χαρακτηριστικών του προϊόντος, που μπορούν να μετρηθούν και με τη  χαρτογράφηση της αντίστοιχης διαδικασίας, μελετώντας την ακρίβεια του συστήματος μέτρησης, καθιστώντας απαραίτητες μετρήσεις με καταγραφή των δεδομένων και καθορισμό μιας βάσης για την ικανότητα της διαδικασίας ή βαθμολογίας σίγμα για τη διαδικασία.
Η Φάση ελέγχου (Check) είναι η πραγματική πρόκληση της εφαρμογής Six Sigma καθώς το ουσιαστικό ζητούμενο δεν είναι μόνο η πραγματοποίηση βελτιώσεων στη διαδικασία αλλά η διατήρηση των αποτελεσμάτων που επιτεύχθηκαν. Αυτό ισχύει στην περίπτωση εφαρμογής του 6σ.
Η μεθοδολογία 6σ μπορεί να εξεταστεί από στατιστική και οικονομική άποψη. Το ελληνικό γράμμα ‘σ’, που αναφέρεται ως σίγμα, χρησιμοποιείται από στατιστικολόγους για να αντιπροσωπεύει την τυπική απόκλιση ενός συνόλου δεδομένων. Στο πλαίσιο του Έξι Σίγμα, ο όρος Σίγμα απεικονίζει την μεταβλητότητα των διαδικασιών παραγωγής, των προϊόντων και υπηρεσιών σε σχέση με μια ονομαστική αξία, η αξία των οποίων είναι αντιστρόφως ανάλογη με την ποιότητά τους. Έτσι, η μεθοδολογία εστιάζει στη μείωση της μεταβλητότητας των διεργασιών, ώστε τα προϊόντα (έξοδοι) να είναι τόσο κοντά στον πιθανό ως προς την τιμή-στόχο τους και οι αποτελεσματικές διεργασίες να επιτυγχάνονται χωρίς σπατάλη, δημιουργώντας προστιθέμενη αξία για τους πελάτες.
Πιστοποίηση ζώνης 6σ
Η επιτυχία ενός έργου 6σ εξαρτάται από το ρόλο που διαδραματίζουν τα μέλη της ομάδας, οι ρόλοι είναι:
Τα Master Black Belts (MBBs) παρέχουν εκπαίδευση και υποστήριξη τόσο για τις Μαύρες όσο και για τις Πράσινες Ζώνες. Οι κάτοχοι Black Belts (BB) και Green Belt (GB) εκτελούν τα έργα βελτίωσης. Οι κάτοχοι Black Belt είναι ειδικοί βελτίωσης πλήρους απασχόλησης που έχουν αποκτήσει εκπαίδευση τεσσάρων εβδομάδων για περίοδο τεσσάρων μηνών. Οι κάτοχοι της Green Belt είναι ειδικοί μερικής απασχόλησης και διατηρούν τα προηγούμενα καθήκοντά τους. Λαμβάνουν εκπαίδευση δύο εβδομάδων σε περίοδο δύο μηνών. Οι εκτελεστικοί ηγέτες καθορίζουν τη στρατηγική εστίαση ενός 6σ προγράμματος. Οι πρωταθλητές παίρνουν το όραμα, τις αποστολές, τους στόχους και τις μετρήσεις στις εταιρείας τους και το μεταφράζουν για μεμονωμένα έργα. Τα στελέχη και οι πρωταθλητές διατηρούν το πρόγραμμα ώστε να κινείται προς την προγραμματισμένη κατεύθυνση. Τα στελέχη παρευρίσκονται σε μονοήμερες εκπαιδευτικές συνεδρίες. Οι πρωταθλητές λαμβάνουν μια εβδομάδα εκπαίδευσης.
Στις ζώνες έξι σίγμα ο βαθμός πιστοποίησης είναι συνάρτηση της λαμβάνουσας εκπαίδευσης. Έτσι το σύστημα πιστοποίησης ζωνών έχει τις εξής ζώνες:
Αναφορές
Κατηγορία:Εργαλεία ποιοτικού ελέγχου
Μικρά Κεφαλή Ερμού (1886)
right|thumb Μικρά Κεφαλή Ερμού χαρακτηρίζουν οι φιλοτελιστές τη δεύτερη έκδοση του ελληνικού γραμματοσήμου που τυπώθηκε από το 1886 έως το 1888 και κυκλοφόρησε ως το 1901. Φέρεται πως τα χαρακτικά που χρησιμοποιήθηκαν για την τυπογραφία χαράχθηκαν από τον H. Hendricks βάσει σχεδίου του A. Dome και ότι η εκτύπωσή τους έγινε στο Βέλγιο, στο Εθνικό τυπογραφείο του Μαλίν. Εξαιτίας της σπανιότητάς τους και της μεγάλης τιμής τους οι μικρές μαζί με τις μεγάλες κεφαλές του Ερμή θεωρούνται σίγουρες επενδύσεις. Τη μικρή κεφαλή του Ερμή της τυπογραφίας του 1886 με τις στιβαρές χρωματικές αποδόσεις σε πολύ καλής για την εποχή ποιότητας χαρτιά μπορεί να αναζητήσει ο ενδιαφερόμενος στη φιλοτελική αίθουσα του Ταχυδρομικού και φιλοτελικού μουσείου, προθήκες 1-21.
Σημειώσεις
4.https://philotelists.forumgreek.com/ ,Φιλοτελικό φόρουμ με κύρια ενασχόληση τις κλασσικές εκδόσεις,Ειδική ενότητα για τις μΚΕ,συμμετέχει κορυφαίος μελετητής στις συζητήσεις.
Κατηγορία:Φιλοτελισμός
Ηχώ (νύμφη)
Η Ηχώ (αρχ. ᾿Ηχώ) ήταν ορεσίβια Νύμφη στην ελληνική μυθολογία, την οποία οι Μούσες δίδαξαν άσμα, αυλό και σύριγμα. Έμεινε γνωστή για τη μελωδική φωνή της.
Ο μύθος
Ως μουσικός, κατά μία παράδοση, συναγωνίζονταν τον Πάνα, που, είτε αυτός από καλλιτεχνική αντιζηλία είτε διότι η Ηχώ περιφρόνησε τον έρωτά του, προτιμώντας αντ' αυτού έναν σάτυρο (αν και αναφέρεται ως κόρη της Ηχούς και του Πάνα η ομηρική Ίαμβη ή η Βαυβώ των Ορφικών), ενέβαλε μανία στους ποιμένες, οι οποίοι την κατακερμάτισαν και σκόρπισαν τα λείψανά της. Όμως η Γαια συνέλεξε τα τεμάχια της Ηχούς και τα έθαβε όπου τα έβρισκε. Αυτά, όμως, παρέμειναν αναλλοίωτα, διατηρώντας τις μουσικές ικανότητες της Ηχούς, ώστε να επαναλαμβάνουν, ασθενέστερα, ό,τι ήχους ακούσουν (Μόσχου Ειδυλ. Λόγγος ΙΙΙ, 23).
Κατ' άλλη παράδοση, η Ηχώ, σε μια περιπλάνησή της στα δάση, είδε κι ερωτεύτηκε τον Νάρκισσο. Προσπάθησε να τον σαγηνέψει με την ομορφιά της, αλλά εκείνος ήταν απορροφημένος από τη δική του ομορφιά. Χρησιμοποίησε τότε τη φωνή της, χωρίς όμως κανένα αποτέλεσμα. Αυτή η απόρριψη είχε ως αποτέλεσμα η νύμφη να πέσει σε βαθιά θλίψη, να κρύβεται στα δάση και η φυσική της υπόσταση να εξαφανιστεί σιγά-σιγά, έτσι ώστε να μείνει μόνο η φωνή της, που και αυτή ακόμα ακούγεται ως επανάληψη λέξεων άλλων. Έτσι, όταν οι θεοί από οίκτο τη μεταμόρφωσαν σε βράχο, διατήρησε την ιδιότητα της επανάληψης των τελευταίων συλλαβών της όποιας φωνής έφθανε σ' αυτόν.
Κατά τον Οβίδιο, η Ηχώ είχε αναλάβει να βοηθάει τον Δία κατά τις ερωτοτροπίες του με τις Νύμφες, απασχολώντας την Ήρα με την ακατάσχετη αλλά ευχάριστη φλυαρία της. Όταν, όμως, η Ήρα αντελήφθη το στρατήγημα της Ηχούς, της αφαίρεσε τη λαλιά, αφήνοντας τόσο λίγη, που να μπορεί μόνο να επαναλαμβάνει τις τελευταίες συλλαβές των όσων ακούει.
Πηγές
Κατηγορία:Νύμφες της ελληνικής μυθολογίας
Γιάνκο Κάτιτς
Ο Γιάνκο Κάτιτς (σερβικά: Јанко Катић) ( 18ος αιώνας - 1806) ήταν σέρβος βοδεβόδας κι ένας από τους ηγέτες της πρώτης σερβικής επανάστασης. Ήταν μέλος του διοικητικού συμβουλίου των Σέρβων της κυβέρνησης των επαναστατών.
Γεννήθηκε γύρω στα 1770 στο Ρογάτσι (Рогачи) και πέρασε τα παιδικά του χρόνια στο Βελιγράδι στην αδελφή του και τον Οθωμανό σύζυγο της. Από την αρχή της Σερβικής επανάστασης πήρε τα όπλα και ήταν από τους γενναιότερους αρχηγούς της. Πήρε μέρος σε όλες τις μάχες που έγιναν μέχρι τον θάνατο του κι έμεινε γνωστός για την γενναιότητα και τον ηρωισμό του. Θεωρήται από τους μεγαλύτερους ήρωες της εποχής του και ήταν πολύ εύγλωττος και έξυπνος καπετάνιος. Ο ίδιος διακρίθηκε ως διαπραγματευτής, μιλούσε τέλεια Τούρκικα. Πέθανε την παραμονή της μάχης του Μισάρ κοντά στο Σάμπατς σε μάχη με τους Οθωμανούς.
Στο μουσείο της πρώτης σερβικής εξέγερσης στο Ορασάκ στο Αραντιέλοβατς υπάρχουν τα όπλα του, το γιαταγάνι του και το όπλο του. Το 2004 ανεγέρθηκε χάλκινο μνημείο στην γενέτηρά του 2,4 μέτρα ύψος.
Εξωτερικοί σύνδεσμοι
Κατηγορία:Αγωνιστές της Α΄ Σερβικής εξέγερσης Κατηγορία:Σέρβοι στρατιωτικοί Κατηγορία:Μέλη του διοικητικού συμβουλίου των Σέρβων
Ντογκουάν
Η Ντογκουάν (κινέζικα: 东莞, Dōngguǎn Shì) είναι πόλη νομαρχιακού επιπέδου στην κεντρική επαρχία Γκουανγκντόνγκ της Κίνας.
Η σημαντική βιομηχανική πόλη βρίσκεται στο Δέλτα του ποταμού Τσου Κιαγκ (Zhūjiāng) ή Περλ συνορεύει με την επαρχιακή πρωτεύουσα της Κουανγκτσόου προς τα βόρεια, Χουιζού στα βορειοανατολικά, Σεντζέν προς τα νότια, και τον ποταμό Περλ προς τα δυτικά. Οι τρεις γειτονικοί δήμοι της Κουανγκτσόου, Ντογκουάν και Σεντζέν έχουν πάνω από 25 εκατομμύρια κατοίκους, που αντιπροσωπεύουν ένα μεγάλο ποσοστό του πληθυσμού του Δέλτα του ποταμού Περλ.
Ιστορία
Αν και τα παλαιότερα ίχνη ανθρώπινης κατοίκησης στην περιοχή είναι 5000 χρόνων, η Ντογκουάν είναι μία νέα πόλη. Ιδρύθηκε το 1839, κατά την έναρξη του πρώτου Πόλεμο του Οπίου. Κατά τη διάρκεια του Δευτέρου Παγκοσμίου Πολέμου, η πόλη χρησίμευσε ως βάση για την αντίσταση των ανταρτών κατά της ιαπωνικής κατοχής.
Έγινε δήμος το 1985 και αναβαθμίστηκε σε νομό τρία χρόνια αργότερα.
Εξωτερικοί σύνδεσμοι
Κατηγορία:Πόλεις της Κίνας
Παιχνίδι της Ζωής του Κόνγουεϊ
Το παιχνίδι της ζωής είναι ένα κυτταρικό αυτόματο το οποίο κατασκευάστηκε από τον μαθηματικό Τζον Χόρτον Κόνγουεϊ το 1970. Η εξέλιξη του παιχνιδιού καθορίζεται μόνο από τις αρχικές συνθήκες. Ο παίκτης δημιουργεί την αρχική διάταξη και παρατηρεί πώς αυτή εξελίσσεται.
Κανόνες
Το αρχικό μοτίβο αποτελεί τον σπόρο του συστήματος. Η πρώτη γενιά δημιουργείται εφαρμόζοντας τους κανόνες ταυτόχρονα σε όλα τα κελιά του σπόρου. Η δημιουργία και ο θάνατος συμβαίνουν ταυτόχρονα. Κάθε γενιά είναι συνάρτηση μόνο της προηγούμενης γενιάς. Οι κανόνες εφαρμόζονται σε κάθε νέα γενιά δημιουργώντας τις επόμενες.
Προέλευση
Ο Κόνγουεϊ ενδιαφέρθηκε για ένα πρόβλημα που παρουσιάστηκε το 1940 από τον μαθηματικό Τζον φον Νόιμαν. Ο Τζον φον Νόιμαν επιχείρησε να ανακαλύψει μία υποθετική μηχανή που μπορούσε να αντιγράψει τον εαυτό της. Πέτυχε όταν ανακάλυψε ένα μαθηματικό μοντέλο με πολύ περίπλοκους κανόνες σε ορθογώνιο πίνακα. Το παιχνίδι της ζωής δημιουργήθηκε όταν ο Κόνγουεϊ προσπάθησε να απλοποιήσει τις ιδέες του Νόιμαν. Το παιχνίδι δημοσιοποιήθηκε για πρώτη φορά στο Scientific American το 1970 στην έκδοση Οκτωβρίου στη στήλη "Mathematical Games" του Μάρτιν Γκάρντνερ.
Παραπομπές
Κατηγορία:Συστημική θεωρία
Τρέξε Λόλα, Τρέξε
Πλοκή
Στο Βερολίνο της δεκαετίας του 1990 ο νεαρός Μάνι (Μόριτς Μπλάιμπτροϊ) χάνει στο τρένο τα 100.000 μάρκα που πρέπει να επιστρέψει στο λαθρέμπορο Ρόνι. Απελπισμένος παίρνει τηλέφωνο την φίλη του Λόλα (Φράνκα Ποτέντε) η οποία θα κάνει τα πάντα για να τον βοηθήσει. Ακολουθεί το ανελέητο κυνηγητό διάρκειας 20 λεπτών για την ανεύρεση των χρημάτων - σε τρεις διαφορετικές εκδοχές.
Βραβεύσεις
Επίσης η ταινία πήρε τα παρακάτω βραβεία:
Η ταινία ήταν υποψήφια για το Χρυσό Λιοντάρι (σκηνοθεσία) το 1998 στη Βενετία.
Εξωτερικοί σύνδεσμοι
Κατηγορία:Γερμανικές ταινίες Κατηγορία:Ταινίες με παράλληλες ιστορίες Κατηγορία:Ταινίες σε σκηνοθεσία Τομ Τίκβερ Κατηγορία:Ταινίες του 1998 Κατηγορία:Γερμανόφωνες ταινίες Κατηγορία:Γερμανικές θρίλερ ταινίες Κατηγορία:Ταινίες παραγωγής Sony Pictures Classics Κατηγορία:Κυβερνοπάνκ ταινίες
Αλευρομαντεία
Η αλευρομαντεία ή αλφιτομαντεία ήταν είδος μαντικής τέχνης, που χρησιμοποιούσε ως μέσο το αλεύρι. Οι αντίστοιχοι μάντεις λέγονταν αλευρομάντεις ή αλφιτομάντεις.
Αν και μνημονεύεται η μαντική τέχνη αυτή από τους αρχαίους λεξικογράφους, φαίνεται να είναι πρωτόγονη μορφή τεχνικής οι λεπτομέρειες της οποίας δεν έχουν διασωθεί. Αυτό που είναι βέβαιο είναι ότι γινόταν επί της πυράς με περιοδική ρίψη (σκόρπισμα) αλεύρου. Η μάντευση γινόταν από τον καπνό, το χρώμα του και τον τρόπο καύσης, καθώς και από τον θόρυβο της καύσης.
Η αλευρομαντεία φαίνεται ότι συνδεόταν με τη λατρεία του Απόλλωνα, ο οποίος χαρακτηρίζεται και ο ίδιος ως «αλευρομάντης» Οι αλευρομάντεις αναφέρονται από τους λεξικογράφους Ησύχιο και Πολυδεύκη, και από τους συγγραφείς Αιλιανό, Ιάμβλιχο, Θεοδώρητο και άλλους. Κατά τη χριστιανική εποχή αναφέρουν την αλευρομαντεία ο Κλήμης Αλεξανδρείας, ο Ιωάννης ο Χρυσόστομος, ο Ευσέβιος και άλλοι.
Πηγές
Αλευρομ
Περβόλια Λάρνακας
Τα Περβόλια είναι κοινότητα της επαρχίας Λάρνακας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λάρνακας